คอกาแฟ ไม่ควรพลาด FRISTReTTO สูตรซิกเนเจอร์ “สุดฟิน” บรรยากาศริมถนน รั้วกำแพงโรงเรียน
ร้านกาแฟ เปิดใหม่ FRISTReTTO ที่มีความโดดเด่นในรสชาติ จากเมล็ดกาแฟ 4 ผสม ทั้งกาแฟบราซิล ลาว เชียงราย เชียงใหม่ ซึ่งได้สั่งคั่วพิเศษ  รวมไปถึงความคิดสร้างสรรค์ในการทำเมนูซิกเนเจอร์ ที่คอกาแฟชาวยะลาไม่ควรพลาด ในทุกวันหยุดเสาร์-อาทิตย์ ก็จะมีการรวมตัวของบรรดาผองเพื่อน 3-4 คน ที่ชื่นชอบการรับประทานกาแฟ เพื่อมาชงกาแฟสูตรพิเศษให้ประชาชนได้ชิม ได้รับประทานกัน ทั้งกาแฟส้ม ซึ่งจะมีความหวานของส้มผสมกับความเข้มข้นของกาแฟ  ทำให้รู้สึกสดชื่น กาแฟเรมอลโซดา กาแฟทั่วไป ลาเต้ แยกชั้น ชาวเขียวอัญชัน สตรอว์เบอร์รีและอื่นๆ อีกหลายเมนู ส่วนราคาก็จะเริ่มต้นที่ 40 บาท เมนูพิเศษ 60-70 บาท             ขณะที่ มีประชาชน ชให้ความสนใจ มาเลือกซื้อเมนูกาแฟทั้งร้อน ชและเย็น ไปรับประทานกันอย่างต่อเนื่อง ชลูกค้าที่ได้ชิมกาแฟ บอกว่า รสชาติอร่อย ขม เข้ม กาแฟแท้ อร่อยทั้ง ร้อนและเย็น อยากให้มาลองชิมดู            นายณฐนน จันทาพูน “ฟิล์ม” เจ้าของร้าน บอกว่า เริ่มแรกก่อนที่จะมาเปิดร้าน  มีเพื่อนที่เป็นเจ้าของร้านกาแฟ ตนเองซึ่งชอบรับประทานกาแฟอยู่แล้ว ก็ได้ไปฝึกทำจากเพื่อนก่อน แล้วมาลองทำให้ที่ทำงานได้ทานกัน จนเป็นเมนูซิกเนเจอร์ ก็มาเปิดร้านเป็นของตัวเอง พร้อมกับเพื่อนๆ  ที่มาช่วยกันทำ ลูกค้าที่ได้ชิมรสชาติกาแฟของทางร้านก็จะบอกว่า อร่อยสดชื่น ซึ่งที่ร้านเน้นไม่หวานมากลูกค้าส่วนใหญ่ชอบรสชาติไม่หวาน            ขอให้ทุกคนที่ชื่นชอบกาแฟได้มาลองชิม มีความแปลกใหม่ของกาแฟ ไม่อยากให้มองแค่กาแฟ ร้อน เย็น ใส่นม อยากให้มาลองความหลากหลาย มาคุยกับคนชง ชอบแนวไหน เลมอน  ส้มคาราเมล ลาเต้ จะได้ให้คำแนะนำ   สำหรับคอกาแฟ ที่สนใจก็สามารถแวะไปซื้อ ไปชิม นำกลับไปรับประทานที่บ้าน ได้ที่ริมรั้ว โรงเรียนรังสี ตรงข้ามโรงเรียนรัชตะ ยะลา ถนนผังเมือง 5  ขอบอกเปิดเฉพาะเสาร์ - อาทิตย์เท่านั้น